[{"text_idx": "#000000", "text": "Federico segu\u0300n Lorca (Federico hervez Lorca) krouet e 2011 gant Eva Yerbabuena, gwelet war ar ristenn Arte + 7."}, {"text_idx": "#000001", "text": "Abaoe pell e vez lakaet an dan\u0303s flamenko er saliou\u0300 c\u2019hoariva hag er skeudennvaou\u0300.\nPezh a oa un eztaol eus ur bobl, berr, fetis, stag ouzh pemdez an eztaolerion zo deuet gant an amzer da vezan\u0303 lod eus un arz bourc\u2019hiz, kevanekaet ouzh ar rouedadou\u0300 da zasparzhan\u0303 ar varc\u2019hadourezhiou\u0300 kulturel."}, {"text_idx": "#000002", "text": "Ur sammad bras a labour zo bet lakaet da sevel Federico segu\u0300n Lorca. Ar stroll dan\u0303serion, kanerion, sonerion zo perzhek ha disi. Ar c\u2019hinkladur hag ar gouleier, ar gwiskamantou\u0300, zo bet lakaet ur sammad labour perzhek hag ur sammad arc\u2019hant e-barzh.\nHag eo evit enorin\u0303 ar flamenko eo bet graet seurt labour ?\nHa ne oa nemet un danvez krai etre daouarn al leurennerez o klask he hent e metou an arz ?"}, {"text_idx": "#000004", "text": "Ar flamenko war ul leurenn zo re bell diouzh an arvesterion hag e lavar a goll eus e nerzh.\nAr stuzegezh pobl zo nesaek. An dan\u0303ser, ar c\u2019haner, ar soner, a ya war eeun ouzh an dud, pezh a zo en andon ar stummou\u0300 eskoret eus ar boblan\u0303s flamenka.\nE seurt arvest an dan\u0303ser flamenko zo un dudenn ha n\u2019 eo ket un den o tan\u0303sal.\nDiaes eo d\u2019an eztaol flamenko tremen dre ul lec\u2019h arbennikaet, aveet gant un ardivink kalvezel ponner.\nN\u2019 eus na henvoazelezh nag arnevezelezh er stuzegezh pobl. Bevan\u0303 a ra ha tra ken, pe mervel a ra."}, {"text_idx": "#000005", "text": "An abadenn a ginnig Eva Yerbabuena a ro dimp da arvestin\u0303 ouzh ul leurennadur eus ar flamenko er-maez eus amveziadou\u0300 e vuhez. Moarvat e tenn d\u2019an istor a fell dezhi lavarout dimp, padal ar c\u2019hamp jipsianed a ginnig dimp n\u2019eo nemet un derc\u2019houezadur, disoc\u2019h un handerc\u2019han\u0303.\nAr c\u2019haner zo kollet e liamm ouzh an dud a zo beuzet er yoc\u2019had a arvesterion a zo er sal.\nSur eo bet plijet ar vevezerion c\u2019hoariva, ar re o deus arc\u2019hant da baean\u0303 o bilhed, gant seurt labour. Kaer eo.\nDaoust ma tremen gwelloc\u2019h da \u2018m menoz ar soutilderiou\u0300 en abadenn filmet mat kinniget gant Arte, an den a oa o sellout ganin zo aet kuit a-benn un hanter eurvezh hegaset gant an tremen eus ur c\u2019horoll re galvezel d\u2019 ur flamenko henvoazel gant un talmadur un tammig emgefreek.\nMarv ar flamenko evel stuzegezh pobl, evel sevenadur eo. Un doare mirdi bev. Ur varc\u2019hadourezh evit tud stuziet.\nHen\u0303vel poch eo ouzh ar sell a ginniger e pep lec\u2019h er bed war ar stuzegezhiou\u0300 ezvevennet gant ar gevredigezh vevezin\u0303."}]